									PRIJEDLOG
Na temelju članka 14. stavka 1. Zakona o predškolskom odgoju i obrazovanju („Narodne novine“, br. 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 23. sjednici održanoj dana 28. studenog 2023. godine donijelo je


 PLAN MREŽE DJEČJIH VRTIĆA NA PODRUČJU OPĆINE KRIŽ


Članak 1.
	Planom mreže dječjih vrtića na području Općine Križ utvrđuju se ustanove predškolskog odgoje i obrazovanja koje obavljaju djelatnost predškolskog odgoja kao javnu službu na području Općine Križ odnosno dječji vrtići i druge pravne osobe koje obavljaju djelatnost predškolskog odgoja na području Općine Križ za koje se utvrđuje mreža, sa svim njihovim objektima u kojima se provode programi iz obuhvata predškolskog odgoja.  

Članak 2.
Općina Križ ima pravo i obvezu odlučivati o potrebama i interesima građana na svojem području organiziranjem i ostvarivanjem programa predškolskog odgoja i obrazovanja.
Prava i obveze iz prethodnog stavka ovoga članka ostvaruju se osiguranjem smještajnih kapaciteta za djecu s područja Općine Križ u ustanovama predškolskog odgoja i sufinanciranjem ekonomske cijene programa dječjeg vrtića sukladno planiranim sredstvima u Proračunu Općine Križ za svaku tekuću godinu.

Članak 3.
Planom mreže dječjih vrtića na području Općine Križ utvrđuje se da djelatnost predškolskog odgoja i obrazovanja obavlja javna ustanova Dječji vrtić Križić-kružić, sa sjedištem u Križu, Ulica Josipa Čopora 15.
Osnivač dječjeg vrtića iz stavka 1. ovoga članka je Općina Križ.
Ustanova iz točke 1. ovoga članka provodi programe predškolskog odgoja i obrazovanja za 9 (devet) odgojno obrazovnih skupina djece i to u sljedećim objektima, kako slijedi:
- u matičnom objektu, u sjedištu ustanove, na adresi: Križ, Ulica Josipa Čopora 15 – 7 (sedam) odgojno obrazovnih skupina djece, 
[bookmark: _GoBack]- u područnom objektu/podružnici/područnom odjelu, na adresi: Križ, Ulica Ljudevita Gaja 1 – 4 (četiri) odgojno obrazovne skupine djece i 
- u područnom objektu/podružnici/područnom odjelu, na adresi: Križ, Školska ulica 15 – 2 (dvije) odgojno obrazovne skupine djece.

Članak 4.
Dječji vrtić kao javnu službu obavlja djelatnost predškolskog odgoja koji obuhvaća programe odgoja, obrazovanja, zdravstvene zaštite, prehrane i socijalne skrbi djece rane i predškolske dobi od navršene prve godine života do polaska u osnovnu školu (u daljnjem tekstu: predškolski odgoj) ostvarivanjem sljedećih programa: 
- redoviti program njege, odgoja, obrazovanja, zdravstvene zaštite i unaprjeđenja zdravlja djece i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima (u daljnjem tekstu: redoviti program), 
- program predškole,
- drugi odgojno-obrazovni programi odnosno posebni programi sukladno Državnom pedagoškom standardu predškolskog odgoja i naobrazbe i Statutu Dječjeg vrtića  

(kraći program predškole, CAP program, Rastimo zajedno – program podrške roditeljstvu,  Kraći sportski program, Kraći program poticanja cjelovitog razvoja djeteta kroz područje matematičke kompetencije, Kraći program ranog učenja engleskog jezika i eventualno drugi odobreni programi).

Članak 5.
Mreža dječjih vrtića na području Općine Križ može se proširivati otvaranjem novih područnih objekata u skladu s odredbama Zakona o predškolskom odgoju i obrazovanju i Državnim pedagoškim standardnom predškolskog odgoja i naobrazbe, kao i osnivanjem novih dječjih vrtića od strane svih zakonom predviđenih osnivača.
Na području Općine Križ mogu se osnivati nove predškolske ustanove kojima Općina Križ nije osnivač, ali Općina Križ ne preuzima obvezu sufinanciranja smještaja djece u tim ustanovama.
Članak 6.
Prema odredbama Zakona o predškolskom odgoju i obrazovanju i odredbama Državnog pedagoškog standarda predškolskog odgoja i naobrazbe, program predškole obvezan je za svu djecu u godini prije polaska u osnovnu školu.
Program predškole za djecu koja pohađaju vrtić integriran je u redoviti program predškolskog odgoja dječjeg vrtića.

Članak 7.
Ovaj Plan mreže dječjih vrtića na području Općine Križ dostavlja se Zagrebačkoj županiji radi usklađivanja razvitka mreže dječjih vrtića na području Zagrebačke županije. 


Članak 8.
Danom stupanja na snagu ovoga Plana prestaje važiti Plan mreže dječjih vrtića na području Općine Križ („Glasnik Zagrebačke županije“ br. 57/23).


Članak 9.
	Ovaj Plan mreže dječjih vrtića na području Općine Križ stupa na snagu prvog dana od dana objave u Glasniku Zagrebačke županije.

